CELEX: 52012PC0465
Language: da
Date: 2012-08-29
Title: Ændret forslag til EUROPA-PARLAMENTETS OG RÅDETS FORORDNING om fastlæggelse af et handlingsprogram for beskatning i Den Europæiske Union for perioden 2014-2020 (Fiscalis 2020) og om ophævelse af beslutning nr. 1482/2007/EF

|
			
		
		
		52012PC0465
		
			Ændret forslag til EUROPA-PARLAMENTETS OG RÅDETS FORORDNING om fastlæggelse af et handlingsprogram for beskatning i Den Europæiske Union for perioden 2014-2020 (Fiscalis 2020) og om ophævelse af beslutning nr. 1482/2007/EF /* COM/2012/0465 final - 2011/0341/b (COD) */
			
				
		
		
			
			   	BEGRUNDELSE
1.           BAGGRUNDEN FOR FORSLAGET
Den 29. juni 2011 vedtog Kommissionen et
forslag til den næste flerårige finansielle ramme for perioden 2014-2020[1]: et budget for gennemførelsen
af Europa 2020-strategien, som bl.a. indeholder forslag til et nyt Fiscalis-program.
Dette program vil bidrage til Europa 2020-strategien for intelligent,
bæredygtig og inklusiv vækst[2]
ved at styrke beskatningssystemernes virkemåde i medlemsstaterne og inden for
Unionens indre marked. Ved at fremme udviklingen af nationale
skatteadministrationer i retning af e-skatteadministrationer bidrager det nye
program også til, at der oprettes et digitalt indre marked ("En digital
dagsorden for Europa").
For at opnå velfungerende beskatningssystemer
i det indre marked er det nødvendigt, at de nationale skatteadministrationer
sikrer en effektiv behandling af grænseoverskridende transaktioner, at
skattesvig forebygges og bekæmpes, og skatteindtægterne beskyttes. Dette
indebærer ikke kun en udveksling at store mængder information mellem skatteadministrationerne,
men også at skatteadministrationerne arbejder mere effektivt, samtidig med at
den administrative, økonomiske og tidsmæssige byrde for de skatteydere, der er
involveret i grænseoverskridende aktiviteter, mindskes. Det kan kun opnås, hvis
der er et samarbejde mellem medlemsstaternes skatteadministrationer og
tredjeparter. I betragtning af den stadig stærkere globalisering bør
bekæmpelsen af svig også have en international dimension for at være effektiv.
Derfor støtter programmet også udvekslingen af oplysninger med
ikke-medlemsstater inden for rammerne af internationale aftaler med de
pågældende ikke-medlemsstater.
Det foreslåede program vil hovedsageligt
støtte samarbejdet mellem skattemyndighederne samt andre berørte
parter, hvis det er hensigtsmæssigt. Det er et opfølgningsprogram til
Fiscalis 2013-programmet, der udløber den 31. december 2013. Det foreslåede
Fiscalis 2020-program skal støtte beskatningssamarbejdet i Unionen og samler
sig på den ene side om netværkssamarbejde og kompetenceudvikling og på den
anden side om it-kapacitetsopbygning. Netværkssamarbejde og kompetenceudvikling
giver mulighed for at udveksle god praksis og operationel viden mellem
medlemsstaterne og med andre lande, der deltager i programmet. It-kapacitetsopbygning
gør det muligt at finansiere passende it-infrastruktur og it-systemer, der
giver skatteadministrationerne i Unionen mulighed for at udvikle sig til fuldt
udbyggede e-administrationer. Projektets største merværdi skabes ved at øge
medlemsstaternes kapacitet til at bekæmpe svig og eventuelt generere indtægter,
samtidig med at omkostningerne til udviklingen af værktøjer til disse formål
reduceres.
2.           RESULTATER AF KONSEKVENSANALYSER OG
HØRINGER AF INTERESSEREDE PARTER
2.1.        Høring og ekspertudtalelse
I forbindelse med midtvejsevalueringen af
Fiscalis 2013-programmet[3]
analyserede en ekstern kontrahent programmets effektivitet, virkning, relevans
og merværdi. Hertil blev der anvendt foreliggende overvågningsdata fra de
forskellige aktiviteter.
En anden ekstern kontrahent gennemførte en
undersøgelse af den mulige ramme for det fremtidige Fiscalis-program[4]: herunder en grundig analyse af
fremtidige udfordringer og strukturelle problemer i skattesystemerne i det
indre marked. Resultatet af denne undersøgelse blev drøftet med repræsentanter
for de deltagende lande under en workshop, der blev afholdt i juni 2011. Som
forberedelse til denne workshop, blev der i det relevante programudvalg[5] afholdt et rundbordsmøde i
foråret 2011, hvor de deltagende lande blev bedt om at udpege programmets
vigtigste styrker, og hvordan det kunne gøres mere effektivt. 
Fordi aktiviteterne i forbindelse med
informationsudvekslingen har så stor betydning, blev der foretaget en
undersøgelse af den fremtidige gennemførelsesstrategi for informationsudveksling.
Undersøgelsen blev præsenteret på en workshop for ledende
informationsmedarbejdere i skatteadministrationerne i juni 2011.
Der blev foretaget en konsekvensanalyse, hvori
en fortsættelse af Fiscalis-programmet blev analyseret, og denne blev godkendt
af Udvalget for Konsekvensanalyse den 22. september 2011.
Under udarbejdelsen af forslaget til det
fremtidige program blev der inddraget anbefalinger vedrørende udformning og
yderligere forbedring af programmet. I programmålsætninger blev der f.eks. lagt
større vægt på at nedbringe den administrative byrde for skatteadministrationer
og skatteydere, at forbedre samarbejdet med tredjelande og tredjeparter samt at
styrke bekæmpelsen af skattesvig Derudover indeholder programmet forslag til
nye værktøjer til at løfte nye udfordringer, navnlig nye typer fælles
foranstaltninger, bedre adgang til resultaterne af programaktiviteterne ved
hjælp af online-samarbejdsmetoder og fastlæggelse af en ramme til bedre at
overvåge programmernes resultater. 
2.2.        Konsekvensanalyse
Under hensyntagen til den overordnede
politiske ramme og problemerne inden for beskatning i det næste tiår blev en
række politiske løsningsmodeller analyseret og sammenlignet i
konsekvensanalysen til det nuværende program. 
1)           Basisscenarie: videreførelse
af programmet med det nuværende mål og udformning. 
2)           Ingen videreførelse af programmet:
programmet afsluttes, og der stilles ikke længere EU-midler til rådighed for
it-værktøjer, fælles aktioner eller uddannelsesaktiviteter, som støtter
samarbejde på skatteområdet.
3)           Opgradering af basisscenariet:
Denne løsningsmodel indebærer, at målsætningerne i basisscenariet skræddersys
til de fremtidige udfordringer. Den sætter større fokus på bekæmpelse af
skatte- og momssvig, skatteunddragelse og -undgåelse, og at der arbejdes hen
imod en mere effektiv skatteadministration, samtidig med at der tages fat på
den store administrative byrde for skatteydere og skatteforvaltninger.
Endvidere tages samarbejdet med tredjelande og tredjeparter op til overvejelse.

4)           Opgradering og fremme af nye
politikker: Ud over at der tages fat på de problemer, der er beskrevet i
løsningsmodellen ovenfor, giver denne politiske løsningsmodel mulighed for at
udvide samarbejdet til nye områder, som kan opstå som følge af den politiske
udvikling. Den kan bl.a. gøre det muligt for programmet at fremme en ensartet
anvendelse og gennemførelse af ny lovgivning og gennemføre den dermed forbundne
udveksling af information og dermed forbundet administrativt samarbejde. 
Konsekvensanalysen fandt, at løsningsmodel 3 "Opgradering
af basisscenariet" bør foretrækkes. Det er i overensstemmelse med
forslaget om et nyt budget for Europa 2020, og det er den, som
medlemsstaterne finder mest acceptabel.
3.           FORSLAGETS JURIDISKE INDHOLD
3.1.        Retsgrundlag
Det foreslåede Fiscalis 2020-program stiller
både mekanismer, ressourcer og den nødvendige finansiering til rådighed med
henblik på at forbedre samarbejdet mellem skatteadministrationerne. Den
foreslåede foranstaltning indebærer bl.a. fælles tiltag som seminarer,
workshopper, uddannelse, multilaterale kontrolforanstaltninger, oprettelse af
eksperthold osv., som medlemsstaterne og deres embedsmænd kan deltage i på
frivillig basis. Det overordnede mål med disse fælles tiltage er at styrke det
administrative samarbejde og øge den administrative kapacitet i medlemsstaterne
på skatteområdet, hvilket retfærdiggør brugen af artikel 197 i TEUF. 
En vigtig del af Fiscalis 2020-programmet
vedrører støtte af informationsudveksling mellem medlemsstaterne inden for
rammerne af administrativt samarbejde på skatteområdet i den Europæiske Union.
Den relevante EU-lovgivning om administrativt samarbejde giver medlemsstaterne
mulighed for at gøre brug de europæiske informationssystemer. Det fremgår af
det nuværende program, at Kommissionen sammen med de deltagende lande skal
sikre, at disse systemer udvikles, drives og vedligeholdes efter hensigten. I
denne sammenhæng betyder dette it-kapacitetsopbygning fra Unionens side via
udvikling, vedligeholdelse, drift og kvalitetskontrol af alle EU-komponenter af
de omtalte systemer. Disse enkeltkomponenter vil blive brugt af medlemsstaterne
i stedet for en række forskellige enheder. Oprettelse og funktion af EU- og
ikke-EU-komponenter i systemerne koordineres ligeledes med henblik på at sikre,
at de er funktionsdygtige og kan sammenkobles, samt at de hele tiden forbedres.
Disse aspekter af it-kapacitetsopbygningen retfærdiggør, at programmet også
bygger på artikel 114 i TEUF. 
I betragtning af den stadig stærkere
globalisering af økonomien er administrativt samarbejde med udviklede
tredjelande afgørende for effektivt at kunne bekæmpe skattesvig. For at
forenkle og muliggøre teknisk samarbejde mellem disse lande og medlemsstaterne
og for at forbedre sikkerheden i forbindelse med den aktuelle
informationsudveksling inden for rammerne af bilaterale skatteaftaler bør
Unionen indgå aftaler med udviklede tredjelande, så disse lande får mulighed
for at gøre brug af EU-komponenter af de europæiske informationssystemer.
Derfor anvendes artikel 212 i TEUF som et tredje supplerende retsgrundlag.
3.2.        Nærheds- og
proportionalitetsprincippet
Der er behov for handling på EU-plan snarere
end på nationalt plan af følgende grunde:
·       
Det er ikke tilstrækkeligt at vedtage
skattelovgivning på EU-plan og gå ud fra, at gennemførelsen sker uden
problemer, samt at traktatbrudsproceduren, hvis dette ikke skulle være
tilfældet, er tilstrækkelig. For effektivt at gennemføre EU- og national
skattelovgivning er der behov for samarbejde og samordning på europæisk plan. 
·       
De kortlagte udfordringer kan ikke håndteres, hvis
medlemsstaterne ikke ser ud over deres eget administrative territorium og
samarbejder intensivt med deres 26 modparter. Uden et meget nært samarbejde og
en indgående samordning mellem medlemsstaterne, vil den illoyale
skattekonkurrence vokse, skatteturisme vil blive mere udbredt, og svindlere vil
udnytte det manglende samarbejde mellem de nationale myndigheder. Fiscalis
2020-programmet, som gennemføres af Kommissionen, giver medlemsstaterne en EU-ramme
til at udvikle disse samarbejdsaktiviteter med, som er mere
omkostningseffektive, end hvis hver enkelt medlemsstat opstiller sin egen
individuelle samarbejdsramme på bilateralt eller multilateralt grundlag.
·       
Fiscalis 2020-programmet understøtter også kommunikationsnettet
med højt sikkerhedsniveau, som muliggør udvekslingen af oplysninger inden for
rammerne af administrativt samarbejde angående både direkte og indirekte
beskatning. Selve programmet sammenkæder nationale skatteadministrationer på
ca. 5 000[6]
forbindelsespunkter. Det fælles it-netværk sikrer, at den enkelte nationale
administration kun behøver at tilkoble sig én gang til denne fælles
infrastruktur for at kunne udveksle alle former for oplysninger. Hvis dette
ikke var tilfældet, var medlemsstaterne nødt til at tilkoble sig 26 gange til
de nationale systemer i de andre medlemsstater.
I henhold til artikel 17 i TEUF skal
Kommissionen ved gennemførelsen af programmet udøve koordinerings-,
gennemførelses- og forvaltningsfunktioner på de betingelser, der er fastsat i
traktaterne. Fiscalis 2020-programmet er derfor i overensstemmelse med nærheds-
og proportionalitetsprincippet (som fastsat i artikel 5 i traktaten om Den
Europæiske Union (TEU)).
3.3.        Virkemiddel
En EU-indsats i form af et finansieringsprogram
er hensigtsmæssig, hvilket også er i overensstemmelse med konklusionen i den
relevante konsekvensanalyse. På baggrund af de positive tilbagemeldinger fra
midtvejsevalueringen af Fiscalis 2013-programmet foreslår Kommissionen en
efterfølger hertil, nemlig Fiscalis 2020-programmet.
I overensstemmelse med Kommissionens
lovgivningspolitik, som blev vedtaget inden for rammerne af den flerårige
finansielle ramme, foreslås det efterfølgende finansieringsprogram som en
forordning. 
4.           VIRKNINGER FOR BUDGETTET
Timingen af den fornyede gennemgang af EU's
finansieringsprogrammer hænger sammen med forslaget til en ny flerårig
finansiel ramme som ændret den 6. juli 2012[7].
I overensstemmelse med dette forslag, indeholder forordningen om Fiscalis
2020-programmet en budgetramme på 234 370 000 EUR (i løbende
priser) for perioden 2014-2020.
Fiscalis 2020-programmet gennemføres ved hjælp
af en direkte central forvaltning og på grundlag af en prioritering. Sammen med
interessenterne opstilles der arbejdsprogrammer, hvori prioriteterne for en
bestemt periode fastlægges.
5.           FAKULTATIVE ELEMENTER
5.1.        Noter til specifikke
bestemmelser
5.1.1.     Kapitel I: Almindelige
bestemmelser
Programmets omfang er blevet afstemt
efter den gældende EU-skattelovgivning, hvilket vil sige, at det ikke kun
dækker moms, punktafgifter og indkomst- og formueskatter, men også andre
skatter og afgifter, som er omfattet af EU's skattelovgivning.
Medlemsstater, kandidatlande og potentielle
kandidatlande kan deltage i Fiscalis 2020-programmet. I overensstemmelse
med Unionens overordnede politik på området, vil lande, der er omfattet af den
europæiske naboskabspolitik, også have mulighed for at deltage i programmet på
visse betingelser. Endelig kan "eksterne eksperter" også deltage i
specifikke foranstaltninger (f.eks. repræsentanter for andre myndigheder,
erhvervslivet, nationale og internationale organisationer og eventuelt andre
eksperter), hvis det er nødvendigt for at kunne realisere programmet.
a)      Målene for Fiscalis
2020-programmet er at håndtere de identificerede udfordringer og forventede
problemer for skattepolitikken og ‑myndighederne i det kommende tiår. Det
overordnede mål for programmet er at styrke det indre marked gennem effektive
og virkningsfulde beskatningssystemer. For at programmet kan reagere
hensigtsmæssigt på de fremtidige udfordringer på skatteområdet i Unionen er
følgende specifikke mål blevet fastlagt for programmet: at støtte
skattesystemernes funktion, navnlig gennem samarbejde mellem deltagende lande,
deres skattemyndigheder, deres embedsmænd og eksterne eksperter. I programmet
vil der være følgende prioriteter: at understøtte forberedelsen, en konsekvent
anvendelse og en effektiv gennemførelse af EU-skattelovgivningen
b)      at bekæmpe skattesvig, skatteunddragelse
og skatteundgåelse, særlig ved at styrke effektivt administrativt samarbejde og
udveksling af informationer 
c)      at bidrage til at nedbringe den
administrative byrde for skatteadministrationer og overholdelsesomkostningerne
for skatteydere
d)      at arbejde hen imod effektiv skatteadministration,
særligt med hensyn til overholdelse af skattelovgivningen og
skatteadministrationernes administrative kapacitet
e)      at styrke en konsekvent anvendelse og
gennemførelse af Unionens skattepolitik
f)       at styrke samarbejdet med internationale
organisationer, andre statslige myndigheder, tredjelande, erhvervsdrivende og
deres organisationer med henblik på at bekæmpe skattesvig, skatteunddragelse og
skatteundgåelse, særlig ved at styrke effektivt administrativt samarbejde og
udveksling af informationer, øge overholdelsen af skattelovgivningen og styrke
skatteadministrationen.
Oprettelsen af EU-Udenrigstjenesten under den
højtstående repræsentant/næstformands myndighed vil fremme målsætningen om at
opnå mere sammenhæng og koordinering i EU's samhandel med EU-partnerlande, der
ønsker internationalt samarbejde.
5.1.2.     Kapitel II: Støtteberettigede
foranstaltninger
De typer af tiltag, der betragtes som
berettigede til støtte under programmet, er de samme som under de nuværende
programmer, nemlig:
·                        
fælles tiltag, der fremmer udveksling af viden og
god praksis mellem embedsmænd i de deltagende landes skatteadministrationer
·                        
europæiske informationssystemer (EIS)[8], der fremmer udveksling af
information og adgang til fælles data
·                        
uddannelsesaktiviteter, der fører til en udbygning
af de menneskelige kompetencer hos skatteembedsmænd over hele Europa.
Der er foretaget ændringer i visse kategorier
af tiltag.
·                        
Fiscalis 2020-programmet kommer til at omfatte en
række nye værktøjer til de fælles tiltag: 
·              
Eksperthold er strukturerede
former for samarbejde, som samler ekspertise og/eller tager fat på specifikke
operationelle aktiviteter. De kan etableres på ikke-permanent eller permanent
basis og vil kunne modtage støtte, som f.eks. online samarbejdstjenester,
administrativ bistand og infrastrukturfaciliteter og udstyr, som kan bidrage
til en vellykket gennemførelse af et tiltag.
·              
Tiltag til kapacitetsopbygning i den offentlige
forvaltning skal understøtte skattemyndigheder med
særlige problemer, det være sig manglende viden, ekspertise eller
organisatoriske og andre svagheder, som kan overvindes ved hjælp af
skræddersyede støtteforanstaltninger, der gennemføres af et andet land og/eller
af Kommissionens tjenestemænd.
·                        
For så vidt angår de europæiske
informationssystemer, definerer det nye program "EU-komponenter" som
it-aktiver og -tjenester, der vedrører alle eller nogle af medlemsstaterne, og
som er ejet eller erhvervet af Kommissionen. Disse EU-komponenter er beskrevet
i punkt 2 i bilaget til den foreslåede retsakt. De "nationale
komponenter" er alle komponenter, som ikke er "EU-komponenter".
De udvikles, installeres og drives af medlemsstaterne og er dermed underlagt
medlemsstaternes finansiering og ansvar. 
Omdefineringen af EU-komponenterne skal ses i
lyset af den ændrede praksis i forbindelse med udviklingen af it-systemer. For
øjeblikket er hver enkelt medlemsstat ansvarlig for gennemførelsen af sine egne
nationale systemer i henhold til fælles specifikationer, hvilket betyder, at
hvert enkelt system udvikles 27 gange, at der er 27 grænseflader til de
erhvervsdrivende, 27 udviklingsplaner, 27 sæt af projektrelaterede eller
operationelle problemer osv. Især i lyset af den økonomiske og finansielle
krise er det Kommissionens opfattelse, at it-systemerne bør udvikles mere effektivt.
Hensigten med denne udvikling er at gøre dataene
mere sammenhængende og anvendelsen af reglerne mere ensartet ved gradvis at
bevæge sig i retning af en mere fælles it-udvikling (viden, data,
it-komponenter). Det vil give bedre arbejdsmetoder gennem f.eks.
erhvervsprocesmodeller og bedre kvalitetsspecifikationer, men vil også give
mere standardisering til for eksempel harmonisering af grænseflader for
erhvervsdrivende. Den nye fremgangsmåde med EU-komponenter vil begrænse
risikoen for forskellige udviklings- og anvendelsesplaner. Den giver samtidig
større mulighed for at kontrollere færdiggørelsen af projektet, da man med
fælles planer undgår, at det langsomste led i udviklingskæden bestemmer
iværksættelsesdatoen for hele projektet. 
EIS kan også bruges til at understøtte
informationsudveksling mellem lande, der ikke er medlem af EU, og
medlemsstaterne inden for rammerne af bilaterale skatteaftaler.
5.1.3.     Kapitel IV: Gennemførelse
For at sikre ensartede betingelser for
gennemførelsen af denne forordning bør Kommissionen tillægges
gennemførelsesbeføjelser. I denne forbindelse vil der i overensstemmelse med
undersøgelsesproceduren i artikel 5 i Europa-Parlamentets og Rådets forordning
(EU) nr. 182/2011 af 16. februar 2011 om de generelle regler og principper for,
hvordan medlemsstaterne skal kontrollere Kommissionens udøvelse af
gennemførelsesbeføjelser[9],
blive vedtaget et årligt arbejdsprogram.
5.2.        Forenkling
5.2.1.     Hvordan bidrog forslaget til
en forenkling?
a)      Sammenhæng med finansforordningen
Programforslaget er i fuld overensstemmelse med
finansforordningen og dens gennemførelsesbestemmelser. Tilskud og indkøb er de
vigtigste finansielle instrumenter, som anvendes til at gennemføre programmet.
Programmet omfatter de forenklingsforanstaltninger, som fremgår af
Kommissionens forslag til revision af finansforordningen, navnlig anvendelsen
af faste beløb, faste takster og enhedsomkostninger. På grund af den store
betydning, som afregningen af opholds- og rejseomkostninger har i programmet,
indføres den nye finansforordning forenklingsforanstaltninger på området i
programmet.
b)      Sammenhæng mellem Told 2013-og Fiscalis
2013-programmerne 
Forvaltningen af de tidligere Told- og
Fiscalis-programmer var bragt fuldt på linje på baggrund af ens indkøbsregler
og tilskudsmodeller, fælles vejledninger for forvaltningen og it-baserede
systemer. Forvaltningsmodellen omfatter klare og enkle procedurer for
planlægning af programaktiviteterne. Kommissionens programforvaltningsgruppe
bistås af programforvaltningsgrupper i de forskellige told- og
skatteadministrationer, der optræder som facilitator og første kontaktled for
medlemsstaternes henholdsvis told- og skatteembedsmænd. Forvaltningsmodellen
medfører, at aktiviteter kan sættes hurtigt i værk, højst nogle uger, hvorved der
hurtigt kan reageres på nye behov, samtidig med at det sikres, at der er
overensstemmelse mellem de forskellige aktiviteter. Medlemsstaterne har i
midtvejsevalueringen givet udtryk for, at de er tilfredse med programmets
forvaltningsmodel[10].

I betragtning af denne tætte overensstemmelse
mellem begge programmer og som en fortsættelse af forenklingsmålet for
forslaget til den flerårige finansielle ramme for 2014-2020[11] foreslog Kommissionen
oprindeligt et samlet FISCUS-program som efterfølger for Told 2013- og Fiscalis
2013-programmerne[12].
Da alle medlemsstaterne foretrækker en opsplitning af det foreslåede samlede
program, har Kommissionen – selv om den er imod opsplitningen – nu fremsat et
ændret forslag med to retsakter for henholdsvis Told 2020- og Fiscalis
2020-programmerne. Selv om der indføres disse separate lovgivningstekster, vil
det fortsat være en prioritet for Kommissionen at opretholde overensstemmelsen
mellem begge programmer, hvilket i givet fald vil blive fulgt yderligere op,
når Told 2020- og Fiscalis 2020-programmerne gennemføres.
c)      Er udlicitering overvejet i forbindelse
med programmet?
Muligheden for at gennemføre det fremtidige
program ved hjælp af et gennemførelsesorgan blev overvejet. Et organ
kunne gives beføjelser til at udføre opgaver som udvælgelsen af aktiviteter
under programmet, den administrative forberedelse og opfølgning af
aktiviteterne, overvågning af aktiviteterne, tilskud og indkøb af it-systemer.
Et gennemførelsesorgan ville imidlertid tilføre et yderligere lag til styringsstrukturen,
øge udgifterne til koordinering og kontrol og besværliggøre og forlænge
beslutningstagningen ved at tilføje nye administrative procedurer. Det ville
desuden påvirke niveauet af knowhow inden for Kommissionen negativt og øge
risikoen for en fragmentering af indholdet i forhold til de administrative
aspekter. Denne mulighed ville ikke medføre de forventede fordele for
erhvervslivet og er derfor blevet forkastet. 
I forbindelse med et andet scenarie blev det
endvidere overvejet at overføre alle relevante it-aktiviteter til de
nationale administrationer med undtagelse af CNN/CSI-netværket og de dermed
forbundne ydelser. Dette scenarie indebærer en meget stor risiko for, at det
lidt efter lidt vil blive nødvendigt at etablere en mere central styringsstruktur.
Konsekvenserne heraf kan sammenlignes med den effekt, som en afbrydelse af
programmet ville have. Den ville bringe skatteadministrationernes effektivitet
i fare og mindske evnen til at forebygge og spore svig. På grund af den
negative indvirkning på resultater og effektivitet, blev dette scenarie også
forkastet. 
d)      Anvender programmet fælles it-værktøjer
for at mindske den administrative byrde for modtagere og kontrahenter?
Told 2013- og Fiscalis 2013-programmerne anvender
allerede værktøjer til at forenkle forvaltningen af programaktiviteter og
hertil knyttede udgifter gennem et fælles aktivitetsrapporteringsværktøj (ART2
– Activity Reporting Tool 2). Det vil fortsat være tilfældet.
5.2.2.     Effektivitetsmåling i
forbindelse med forslaget
Programmets effektivitet måles ved hjælp af et sæt
klare indikatorer for effektivitet, virkning, resultat og output, som står i
forbindelse med programmets generelle, specifikke og operationelle mål og
etablerer forbindelsen til Kommissionens forvaltningsplan. Den detaljerede
liste over indikatorer for virkning, resultat og output findes i
konsekvensanalysen. Kommissionen har fastsat mål for nogle af resultaterne i
programmet, andre vil blive suppleret gennem tiltag inden for rammerne af
Fiscalis 2013-programmet. Målene for alle resultaterne vil blive fastlagt af
Kommissionen inden starten af Fiscalis 2020-programmet og vil blive forelagt
Programudvalget.
5.2.3.     Er programforslaget i
overensstemmelse med Kommissionens generelle politik? 
Programmet bidrager til at nå målene for Europa
2020-strategien, fordi det styrker det indre marked, øger produktiviteten i den
offentlige sektor, understøtter den tekniske udvikling og innovation i
forvaltningerne og fremmer beskæftigelsen. Det understøtter
flagskibsinitiativerne vedrørende den digitale dagsorden for Europa[13], flagskibsinitiativet
"Innovation i EU[14]",
flagskibsinitiativet "En dagsorden for nye kvalifikationer og nye
job"[15]
og flagskibsinitiativet vedrørende en industripolitik for en globaliseret
verden[16].
Programmet understøtter endvidere akten for det indre marked[17]. For så vidt angår
beskyttelsen af Unionens og medlemsstaternes finansielle interesser, støtter
programmet de fælles bestræbelser på bekæmpelse af svig.
2011/0341/b (COD)
Ændret forslag til
EUROPA-PARLAMENTETS OG RÅDETS FORORDNING
om fastlæggelse af et handlingsprogram for
beskatning i Den Europæiske Union for perioden 2014-2020 (Fiscalis 2020) og om
ophævelse af beslutning nr. 1482/2007/EF
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 114, 197 og 212,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[18],
efter den almindelige lovgivningsprocedure og
ud fra følgende betragtninger:
(1)       De flerårige
handlingsprogrammer for beskatning, der gælder frem til 2014, har ydet et
betydeligt bidrag til at fremme og styrke samarbejdet mellem skattemyndigheder
i Unionen. Værdien af dette program anerkendes af deltagerlandenes
skattemyndigheder[19].
De næste ti års udfordringer kan ikke håndteres, hvis medlemsstaterne ikke ser
ud over deres eget administrative territorium og samarbejder intensivt med
deres 26 modparter. Fiscalis 2020-programmet, som gennemføres af Kommissionen,
giver medlemsstaterne en EU-ramme til at udvikle disse samarbejdsaktiviteter
med, som er mere omkostningseffektiv, end hvis hver enkelt medlemsstat
opstiller sin egen individuelle samarbejdsramme på bilateralt eller
multilateralt grundlag. Det er derfor hensigtsmæssigt at sikre videreførelsen
af dette program ved at fastlægge et nyt program inden for samme område.
(2)       Programaktiviteterne, dvs. de
europæiske informationssystemer, fælles tiltag for skatteembedsmænd og de
fælles uddannelsesinitiativer, forventes at bidrage til gennemførelsen af
Europa 2020-strategien for intelligent, bæredygtig og inklusiv vækst[20]. Ved at danne ramme om
aktiviteter, der skal gøre skattemyndighederne mere effektive, styrke
virksomhedernes konkurrenceevne, fremme beskæftigelsen og være med til at
beskytte Unionens finansielle og økonomiske interesser, bidrager programmet
aktivt til at styrke beskatningssystemerne i det indre marked.
(3)       Fiscalis-programmets
anvendelsesområde bør bringes i overensstemmelse med de aktuelle behov, så det
bliver muligt at understøtte aktiviteter for alle de skatter og afgifter, som
er harmoniseret på EU-plan, og den EU-lovgivning, der vedrører beskatning.
Dette program bør derfor ikke kun omfatte beskatning, der er harmoniseret på
EU-plan, men også alle andre skatter og afgifter, der er omfattet af EU's
skattelovgivning i henhold til Rådets direktiv 2010/24/EU af 16. marts 2010 om
gensidig bistand ved inddrivelse af fordringer i forbindelse med skatter,
afgifter og andre foranstaltninger[21].
(4)       For at støtte tredjelandes
tiltrædelses- og associeringsproces bør såvel tiltrædelseslande og
kandidatlande som potentielle kandidatlande og partnerlande i den europæiske
naboskabspolitik[22]
kunne deltage i programmet, hvis visse betingelser er opfyldt. I betragtning af
den stadig større integration i verdensøkonomien fortsætter programmet også med
inden for særlige områder at give mulighed for at inddrage eksterne eksperter
som f.eks. repræsentanter for statslige myndigheder, erhvervsdrivende og deres
organisationer eller repræsentanter for internationale organisationer. . 
(5)       I programmålene er der taget
hensyn til de problemer og udfordringer, der er identificeret for beskatning i
de kommende ti år. Programmet bør fortsat spille en rolle på vigtige områder
som den konsekvente gennemførelse af EU-lovgivningen, administrativt
samarbejde, beskyttelsen af Unionens finansielle og økonomiske interesser og udbygningen
af skattemyndighedernes administrative kapacitet. På grund af den måde, hvorpå
problemerne i forbindelse med de nye udfordringer udvikler sig, bør der lægges
større vægt på at bekæmpe skattesvig, nedbringe den administrative byrde og
forbedre samarbejdet med tredjelande og tredjeparter.
(6)       De programværktøjer, der er
blevet anvendt før 2014, har vist sig at være passende og er derfor blevet
bibeholdt. Da der er behov et mere struktureret operationelt samarbejde, er der
tilføjet yderligere værktøjer, nemlig eksperthold bestående af Unionens og
nationale eksperter, der sammen skal udføre opgaver inden for bestemte områder,
og tiltag til opbygning af kapacitet i den offentlige forvaltning, som vil
kunne give speciel bistand til de deltagende lande, der har brug for
administrativ kapacitetsopbygning.
(7)       De europæiske
informationssystemer spiller en afgørende rolle for styrkelsen af
beskatningssystemerne i Unionen og bør derfor fortsat finansieres under
programmet. Det bør desuden være muligt at tilføje nye beskatningsrelaterede
informationssystemer til programmet, som er oprettet i medfør af
EU-lovgivningen. De europæiske informationssystemer bør i givet fald baseres på
fælles udviklingsmodeller og it-arkitektur.
(8)       I betragtning af den stadig
stærkere globalisering bør bekæmpelsen af svig også have en international
dimension for at være effektiv. Det vil derfor være hensigtsmæssigt at lade EU
indgå aftaler om teknisk samarbejde med udviklede tredjelande, så disse lande
får mulighed for at gøre brug af EU-komponenterne i de europæiske
informationssystemer med henblik på at understøtte en sikker
informationsudveksling mellem dem og medlemsstaterne inden for rammerne af
bilaterale skatteaftaler. 
(9)       Udbygningen af de
menneskelige kompetencer i form af fælles uddannelsesforanstaltninger bør også
iværksættes under programmet. Det er nødvendigt, at skatteembedsmænd udbygger
og ajourfører deres viden og færdigheder, så de kan leve op til Unionens behov.
Programmet bør styrke den menneskelige kapacitet gennem øget støtte til
uddannelse, som er rettet mod såvel skatteembedsmænd som erhvervsdrivende. Til
dette formål bør Unionens nuværende fælles uddannelsesstrategi, der fortrinsvis
var baseret på en centraliseret udvikling af e-læring, udvikles til et
mangestrenget program for støtte til uddannelse i Unionen.
(10)     Programmet bør dække en
periode på syv år, så dets varighed tilpasses varigheden af den flerårige
finansielle ramme, som er fastsat i Rådets forordning (EU) nr. xxx af xxx om
fastlæggelse af den flerårige finansielle ramme for årene 2014-2020[23].
(11)     For hele programmets varighed
bør der fastlægges en finansieringsramme, som udgør det primære
referencegrundlag, jf. punkt [17] i den interinstitutionelle aftale af
XX/YY/201Z mellem Europa-Parlamentet, Rådet og Kommissionen om budgetsamarbejde
og forsvarlig økonomisk forvaltning, for budgetmyndigheden under den årlige
budgetprocedure.
(12)     I overensstemmelse med
Kommissionens forpligtelse til at sikre sammenhængende og forenklede
finansieringsprogrammer, som fremgår af Kommissionens meddelelse om en
gennemgang af EU's budget for 2010[24],
bør ressourcerne anvendes sammen med andre EU-støtteinstrumenter, hvis de
planlagte programaktiviteter forfølger mål, som er fælles for forskellige
finansieringsinstrumenter, og dobbeltfinansiering kan udelukkes. 
(13)     De nødvendige foranstaltninger
for den finansielle gennemførelse af denne forordning skal vedtages i
overensstemmelse med Rådets forordning (EF, Euratom) nr. xxx/20xx af xxx om
finansforordningen vedrørende De Europæiske Fællesskabers almindelige budget og
med Kommissionens forordning (EF, Euratom) nr. xxx/20xx af xxx om
gennemførelsesbestemmelser til Rådets forordning (EF, Euratom) nr. xxx/20xx af
xxx (henvisninger til den nye finansforordning og gennemførelsesretsakten
tilføjes senere).
(14)     Unionens finansielle
interesser bør beskyttes ved hjælp af passende foranstaltninger under hele
udgiftscyklussen, herunder ved forebyggelse, afsløring og efterforskning af
uregelmæssigheder, inddrivelse af midler, der er gået tabt, udbetalt
uretmæssigt eller anvendt forkert, og efter omstændighederne med sanktioner.
(15)     For at sikre ensartede
betingelser for gennemførelsen af denne forordning bør Kommissionen tillægges
gennemførelsesbeføjelser med hensyn til fastlæggelse af de årlige
arbejdsprogrammer. Disse beføjelser bør udøves i
overensstemmelse med Europa-Parlamentets og Rådets forordning (EU) nr. 182/2011
af 16. februar 2011 om de generelle regler og principper for, hvordan
medlemsstaterne skal kontrollere Kommissionens udøvelse af
gennemførelsesbeføjelser[25].
(16)     Målet for den foreslåede
foranstaltning, nemlig at fastlægge et flerårigt program, som forbedrer
beskatningssystemernes virkemåde i det indre marked, kan ikke i tilstrækkelig
grad opfyldes af medlemsstaterne. Da de ikke effektivt kan samordne og
samarbejde i det nødvendige omfang til at gennemføre programmet, kan Unionen
vedtage foranstaltninger i overensstemmelse med nærhedsprincippet, jf. artikel
5 i TEU, og fastlægge et flerårigt program. I overensstemmelse med proportionalitetsprincippet,
jf. nævnte artikel, går denne forordning ikke videre, end hvad der er
nødvendigt for at opfylde disse mål.
(17)     Kommissionen bør bistås af
Fiscalis 2020-udvalget i forbindelse med programmets gennemførelse. 
(18)     Europa-Parlamentets og Rådets
direktiv 95/46/EF af 24. oktober 1995 om beskyttelse af fysiske personer i
forbindelse med behandling af personoplysninger og om fri udveksling af sådanne
oplysninger finder anvendelse på medlemsstaternes behandling af
personoplysninger i forbindelse med denne forordning og under tilsyn af
medlemsstaternes kompetente myndigheder, navnlig de offentlige uafhængige
myndigheder, der er udpeget af medlemsstaterne. Europa-Parlamentets og Rådets
forordning (EF) nr. 45/2001 af 18. december 2000 om beskyttelse af fysiske
personer i forbindelse med behandling af personoplysninger i
fællesskabsinstitutionerne og -organerne og om fri udveksling af sådanne
oplysninger finder anvendelse på Kommissionens behandling af personoplysninger
inden for rammerne af denne forordning og under tilsyn af Den Europæiske
Tilsynsførende for Databeskyttelse. Enhver udveksling eller videregivelse af
oplysninger foretaget af kompetente myndigheder bør være i overensstemmelse med
reglerne om overførsel af personoplysninger i direktiv 95/46/EF, og enhver
udveksling eller videregivelse af oplysninger foretaget af Kommissionen bør
være i overensstemmelse med reglerne om overførsel af personoplysninger i
forordning (EF) nr. 45/2001.
(19)     Denne forordning bør erstatte
Europa-Parlamentets og Rådets beslutning nr. 1482/2007/EF af 11. december 2007
om oprettelse af et fællesskabsprogram til forbedring af beskatningssystemernes
virkemåde i det indre marked (Fiscalis 2013-programmet) og om ophævelse af
beslutning nr. 225/2002/EF[26]
. Nævnte beslutning bør derfor ophæves —
VEDTAGET DENNE FORORDNING:
Kapitel I
Almindelige bestemmelser
Artikel 1
Genstand
1.           Der fastlægges herved et
flerårigt handlingsprogram "Fiscalis 2020" (i det følgende benævnt
"programmet") til forbedring af beskatningssystemernes virkemåde i
det indre marked. 
2.           Programmet dækker perioden
fra den 1. januar 2014 til den 31. december 2020.
Artikel 2
Definitioner
I denne forordning forstås ved:
1)      "skattemyndigheder": de
myndigheder, der er ansvarlige for at anvende skattereglerne
2)      "eksterne eksperter":
a)       repræsentanter for statslige
myndigheder, herunder i lande, der ikke deltager i programmet i henhold til
artikel 3, stk. 2, nr. 1) og 2) 
b)      erhvervsdrivende og deres organisationer
c)       repræsentanter for internationale og
andre relevante organisationer
3)      "beskatning" omfatter følgende
skatter og afgifter: 
a)       merværdiafgifter i henhold til direktiv
2006/112/EF[27]
b)      punktafgifter på alkohol i henhold til
direktiv 92/83/EØF[28]
c)       punktafgifter på tobak i henhold til
direktiv 2011/64/EU[29]
d)      afgifter på energiprodukter og
elektricitet i henhold til direktiv 2003/96/EF[30]
e)       alle andre former for skatter og
afgifter, der er omfattet af artikel 2, stk. 1, litra a), i direktiv 2010/24/EU[31].
Artikel 3
Deltagelse i programmet
1.           Deltagerlandene er
medlemsstaterne og de lande, der er omhandlet i stk. 2, under forudsætning af
at betingelserne i samme stykke er opfyldt.
2.           Programmet er åbent for
deltagelse af følgende lande:
1)      tiltrædelseslande, kandidatlande og
potentielle kandidatlande, der er omfattet af en førtiltrædelsesstrategi, i
overensstemmelse med de generelle principper og almindelige vilkår og
betingelser for disse landes deltagelse i EU-programmer, som er fastsat i de
respektive rammeaftaler, associeringsrådsafgørelser eller lignende aftaler
2)      partnerlande i den europæiske
naboskabspolitik, forudsat at disse lande i tilstrækkelig grad har tilnærmet
relevant lovgivning og administrative metoder til de i Unionen gældende. De
pågældende partnerlande deltager i programmet i overensstemmelse med
bestemmelser, som aftales med disse lande efter fastlæggelsen af rammeaftaler
vedrørende deres deltagelse i EU-programmer.
Artikel 4
Deltagelse i programaktiviteter
Eksterne eksperter kan indbydes til at
deltage i udvalgte aktiviteter organiseret under programmet, når dette er
hensigtsmæssigt for at nå de mål, der er omhandlet i artikel 5. Disse eksperter
udvælges af Kommissionen på baggrund af deres færdigheder, erfaring og viden,
som er af relevans for de specifikke aktiviteter. 
Artikel 5
Generelt mål og specifikt mål
1.           Det generelle mål for
programmet er at styrke det indre marked gennem effektive og virkningsfulde
beskatningssystemer.
2.           Det specifikke mål for
programmet er at forbedre beskatningssystemernes virkemåde, navnlig gennem
samarbejde mellem deltagende lande, deres skattemyndigheder, deres embedsmænd
og eksterne eksperter.
3.           Opfyldelsen af disse mål
vurderes på grundlag af følgende indikatorer: 
1)      tilgængeligheden af det fælles
kommunikationsnet for de europæiske informationssystemer
2)      feedback fra deltagere i programtiltag og
brugere af programmet.
Artikel 6
Prioriteter 
Prioriteterne for programmet er følgende:
a)      at understøtte forberedelsen, en
konsekvent anvendelse og en effektiv gennemførelse af EU-skattelovgivningen
b)      at bekæmpe skattesvig, skatteunddragelse
og skatteundgåelse, særlig ved at styrke effektivt administrativt samarbejde og
udveksling af informationer 
c)      at bidrage til at nedbringe den
administrative byrde for skatteadministrationer og overholdelsesomkostningerne
for skatteydere.
d)      at arbejde hen imod effektiv
skatteadministration, særlig med hensyn til overholdelse af skattelovgivningen
og skatteadministrationernes administrative kapacitet
e)      at styrke en konsekvent anvendelse og
gennemførelse af Unionens skattepolitik
f)       at styrke samarbejdet med internationale
organisationer, andre statslige myndigheder, tredjelande, erhvervsdrivende og
deres organisationer med henblik på at bekæmpe skattesvig, skatteunddragelse og
skatteundgåelse, særlig ved at styrke effektivt administrativt samarbejde og
udveksling af informationer, øge overholdelsen af skattelovgivningen og styrke
skatteadministrationen.
Kapitel II
Støtteberettigede foranstaltninger
Artikel 7
Støtteberettigede foranstaltninger
I henhold til betingelserne i det årlige
arbejdsprogram, der er omhandlet i artikel 14, ydes der finansiel støtte til
følgende typer af tiltag via programmet:
a)      fælles tiltag:
1)      seminarer og workshopper
2)      projektgrupper, normalt med deltagelse af
et begrænset antal lande, der nedsættes for en begrænset periode for at nå et
på forhånd defineret mål med et præcist beskrevet resultat
3)      multilaterale kontrolforanstaltninger,
fælles revisioner og andre aktiviteter, der tilrettelægges af to eller flere
deltagende lande, herunder mindst én medlemsstat, med det formål at foretage en
koordineret kontrol af én eller flere indbyrdes forbundne skattepligtige
personers skatte- og afgiftstilsvar
4)      arbejdsbesøg organiseret af de deltagende
lande eller et tredjeland, som giver embedsmændene mulighed for at opnå eller
øge deres ekspertise eller viden inden for skatteanliggender; for arbejdsbesøg
organiseret med tredjelande er kun rejse- og opholdsomkostninger (ophold og
dagpenge) støtteberettigede under programmet
5)      eksperthold, der udgør en struktureret
form for samarbejde af midlertidig eller permanent karakter, som samler
ekspertise til at udføre opgaver inden for særlige områder eller til at udføre
operationelle aktiviteter, eventuelt med støtte fra online samarbejdstjenester,
administrativ bistand samt infrastruktur og udstyr
6)      kapacitetsopbygning i den offentlige
forvaltning og støttetiltag
7)      undersøgelser
8)      kommunikationsprojekter
9)      alle andre aktiviteter til støtte for de
overordnede og specifikke målsætninger i artikel 5
b)      it-kapacitetsopbygning: udvikling,
vedligeholdelse, drift og kvalitetskontrol af EU-komponenterne i europæiske
informationssystemer, som er anført under punkt 1 i bilaget, og nye europæiske
informationssystemer, der oprettes i medfør af EU-lovgivning
c)      udbygning af menneskelige kompetencer:
fælles uddannelsestiltag til at understøtte de nødvendige faglige færdigheder
og kundskaber på skatteområdet.
Artikel 8
Specifikke gennemførelsesbestemmelser for fælles tiltag
1.           De deltagende lande sikrer,
at embedsmænd, som udnævnes til at deltage i de fælles tiltag, har en passende
profil og passende kvalifikationer.
2.           De deltagende lande træffer
de nødvendige foranstaltninger til at gennemføre de fælles tiltag, bl.a. ved at
skabe bevidsthed om disse tiltag og ved at sikre en optimal anvendelse af de
opnåede resultater.
Artikel 9
Specifikke gennemførelsesbestemmelser 
for de europæiske informationssystemer
1.           Kommissionen og de deltagende
lande sikrer, at de europæiske informationssystemer, der er omhandlet i punkt 1
i bilaget, udvikles, drives og vedligeholdes på passende måde.
2.           Kommissionen koordinerer i
samarbejde med de deltagende lande de aspekter af fastlæggelsen og driften af
EU- og ikke-EU-komponenterne i de systemer og den infrastruktur, der er
omhandlet i punkt 1og 2 i bilaget, og som er nødvendige for at sikre, at
de er funktionsdygtige, kan sammenkobles og hele tiden forbedres.
3.           Såfremt lande, der ikke
deltager, gør brug af EU-komponenterne af de europæiske informationssystemer,
der er omhandlet i punkt 1 i bilaget, er denne brug underlagt aftaler om
teknisk samarbejde med disse lande, som indgås i overensstemmelse med artikel
218 i TEUF.
Artikel 10 
Specifikke gennemførelsesbestemmelser for fælles uddannelsestiltag
1.           De deltagende lande
integrerer i givet fald uddannelsesindhold, der er udviklet i fællesskab,
herunder e-læringsmoduler, uddannelsesprogrammer og i fællesskab aftalte
uddannelsesstandarder i deres nationale uddannelsesprogrammer.
2.           De deltagende lande sørger
for, at deres embedsmænd får den nødvendige grund- og videreuddannelse til at
kunne erhverve de fælles faglige færdigheder og kundskaber i overensstemmelse
med uddannelsesprogrammerne.
3.           De deltagende lande fremmer
den nødvendige sprogundervisning for at embedsmændene kan erhverve sig
tilstrækkelige sprogkundskaber til at kunne deltage i programmet.
Kapitel III
Den finansielle ramme
Artikel 11
Den finansielle ramme
1.           Finansieringsrammen for
gennemførelsen af programmet er 234 370 000 EUR (i løbende
priser).
2.           Den finansielle tildeling til
programmet kan også anvendes til at dække udgifter til forberedelse,
overvågning, kontrol, revision og evaluering, som er nødvendige for
forvaltningen af programmet og opfyldelsen af dets mål; navnlig undersøgelser,
ekspertmøder, informations- og kommunikationstiltag, herunder
koncernkommunikation om Den Europæiske Unions politiske prioriteter, for så
vidt de har relation til de overordnede mål for denne forordning, udgifter, der
knytter sig til it-netværk med fokus på informationsbehandling og ‑udveksling,
samt alle andre udgifter for Kommissionen til teknisk og administrativ bistand
til forvaltningen af programmet.
Artikel 12
Indsatstyper
1.           Kommissionen gennemfører
programmet i overensstemmelse med finansforordningen.
2.           Finansiel støtte fra Unionen
til aktiviteterne i artikel 7 ydes i form af: 
1)      tilskud
2)      kontrakter om offentlige indkøb
3)      godtgørelse af eksterne omkostninger for
eksperter, jf. artikel 4. 
3.           Medfinansieringssatsen for
tilskud er op til 100 % af de støtteberettigede omkostninger, hvor
sidstnævnte er omkostninger til rejse og ophold, omkostninger i forbindelse med
tilrettelæggelsen af arrangementer og dagpenge. Satsen anvendes i forbindelse
med alle støtteberettigede tiltag med undtagelse af eksperthold. For denne
kategori af støtteberettigede tiltag fastlægges medfinansieringssatsen i det
årlige arbejdsprogram, hvis disse tiltag gør det nødvendigt med tildeling af
tilskud. 
Artikel 13
Beskyttelse af Unionens finansielle interesser 
1.           Kommissionen træffer egnede
foranstaltninger til at sikre, at når der gennemføres aktioner, som finansieres
i henhold til denne forordning, bliver Unionens finansielle interesser
beskyttet ved anvendelse af foranstaltninger til forebyggelse af svig,
bestikkelse og andre ulovlige aktiviteter, ved effektiv kontrol og, hvis der
konstateres uregelmæssigheder, ved inddrivelse af de uretmæssigt udbetalte
beløb samt efter omstændighederne ved administrative og finansielle sanktioner,
der skal være effektive, stå i rimeligt forhold til overtrædelsens grovhed og
have afskrækkende virkning. 
2.           Kommissionen eller dens
befuldmægtigede og Revisionsretten har beføjelse til gennem bilagskontrol og
kontrol på stedet at kontrollere alle tilskudsmodtagere, kontrahenter og
underkontrahenter, som har modtaget EU-midler under dette program.
3.           Det Europæiske Kontor for
Bekæmpelse af Svig (OLAF) kan efter bestemmelserne og procedurerne i
Europa-Parlamentets og Rådets forordning (EF) nr. 1073/1999 af 25. maj 1999 og
Rådets forordning (Euratom, EF) nr. 2185/96 af 11. november 1996 om Kommissionens
kontrol og inspektion på stedet med henblik på beskyttelse af De Europæiske
Fællesskabers finansielle interesser mod svig og andre uregelmæssigheder[32] foretage undersøgelser,
herunder kontrol og inspektion på stedet, for at klarlægge, om der er begået svig,
bestikkelse eller andre ulovlige aktiviteter, der berører Den Europæiske Unions
finansielle interesser, i forbindelse med en aftale om tilskud, en afgørelse om
ydelse af tilskud eller en kontrakt om EU-finansiering 
Kapitel IV
Gennemførelsesbeføjelser 
Artikel 14
Arbejdsprogram
Til gennemførelse af programmet vedtager
Kommissionen årlige arbejdsprogrammer, som skal angive de fastsatte mål,
forventede resultater, gennemførelsesmetoden og det samlede beløb herfor. Der
skal tillige gives en beskrivelse af de tiltag, der skal finansieres, en
angivelse af de beløb, der bevilges til de enkelte tiltag, og en vejledende
tidsplan for gennemførelsen. For så vidt angår tilskud, skal arbejdsprogrammet
omhandle prioriteterne, de væsentligste evalueringskriterier og den maksimale
sats for medfinansiering. Denne gennemførelsesretsakt vedtages efter
undersøgelsesproceduren i artikel 15, stk. 2. 
Artikel 15
Udvalgsprocedure
1.           Kommissionen bistås af et
udvalg. Dette udvalg er et udvalg som omhandlet i forordning (EU) nr. 182/2011.
2.           Når der henvises til dette
stykke, finder artikel 5 i forordning (EU) nr. 182/2011 anvendelse.
Kapitel V
Overvågning og evaluering
Artikel 16
Overvågning af programtiltag
Kommissionen overvåger i samarbejde med de
deltagende lande programmet tiltagene heri for at følge gennemførelsen af
tiltagene.
Artikel 17
Evaluering
1.           Kommissionen sørger for en
midtvejs- og slutevaluering af programmet for så vidt angår de aspekter, der er
omhandlet i stk. 2 og 3. Resultaterne tages i betragtning, når der træffes
beslutning om en eventuel forlængelse, ændring eller suspension af
efterfølgende programmer. Evalueringerne udarbejdes af en uafhængig ekstern
evaluator.
2.           Senest medio 2018 udarbejder
Kommissionen en midtvejsevalueringsrapport om opfyldelsen af målene for
programtiltagene, effektiviteten af ressourceudnyttelsen og den europæiske
merværdi ved programmet. Rapporten skal endvidere behandle forenklingen,
målenes fortsatte relevans samt programmets bidrag til Unionens prioriterede
mål om intelligent, bæredygtig og inklusiv vækst.
3.           Inden udgangen af 2021
udarbejder Kommissionen en endelig evalueringsrapport om de aspekter, der er
omhandlet i stk. 2, og om programmets langsigtede effekt og bæredygtigheden af
dets virkninger.
4.           De deltagende lande stiller
på Kommissionens anmodning alle data og oplysninger til rådighed, der er
relevante for udarbejdelsen af Kommissionens rapporter om midtvejsevalueringen
og den endelige evaluering.
Kapitel VI 
Afsluttende bestemmelser
Artikel 18
Ophævelse 
Beslutning nr. 1482/2007/EF ophæves med
virkning fra 1. januar 2014.
Finansielle forpligtelser i forbindelse med
tiltag i medfør af denne beslutning er dog fortsat underlagt bestemmelserne i
beslutningen, indtil deres ophør.
Artikel 19
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den finder anvendelse fra den 1. januar 2014.
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den 
På Europa-Parlamentets vegne                    På
Rådets vegne
Formand                                                        Formand
BILAG 
De
europæiske informationssystemer og disses EU-komponenter
1.           De europæiske
informationssystemer er følgende:
1)      Common Communication Network/Common
Systems Interface (CCN/CSI), CCN mail3, CSI bridge, http bridge, CCN LDAP og
værktøjer i tilknytning hertil, CCN web portal, CCN monitoring
2)      støttesystemer, navnlig værktøjet til
applikationskonfiguration til CCN, aktivitetsrapporteringsværktøjet
("Activity Reporting Tool" (ART2), Taxud elektroniske værktøj til
online projektforvaltning (TEMPO), værktøj til serviceforvaltning (SMT),
forbrugerforvaltningssystemet (UM), BPM-systemet, tilgængelighedsdashbordet og
AvDB, it-servicemanagementportalen, værktøj til forvaltning af fortegnelses- og
brugeradgang
3)      Programinformations - og
kommunikationsrum (PICS)
4)      momsrelaterede systemer, navnlig
momsinformationsudvekslingssystemet (VIES), og momsrefusion, herunder den
oprindelige VIES-applikation, VIES-overvågningsværktøjet, det statistiske
system for beskatning, VIES-on-the-web, konfigurationsværktøjet til
VIES-on-the-web, testværktøjer for VIES og momsrefusion, algoritmer for
momsnumrene, udveksling af elektroniske momsformularer, moms på e-tjenester
(VoeS), VoeS-testværktøj, testværktøj til elektroniske momsformularer.
5)      inddrivelsesrelaterede systemer, navnlig
elektroniske formularer til inddrivelse af fordringer, elektroniske formularer
til den ensartede akt, der hjemler ret til eksekution (IPE), og formularer til
ensartede meddelelser (UNF).
6)      systemer med relation til direkte
beskatning, navnlig systemet til opsparingsbeskatning, testværktøjet til
opsparingsbeskatning, elektroniske formularer til direkte beskatning,
skatteregistreringsnummeret (TIN-on-the-web), udveksling af oplysninger i
forbindelse med artikel 8 i direktiv 2011/16/EU og tilknyttede testværktøjer.
7)      andre beskatningsrelaterede systemer,
navnlig "Taxes in Europe"-databasen (TEDB)
8)      punktafgiftssystemer, navnlig SEED,
systemet til udveksling af afgiftdata, EMCS, systemet til kontrol af
punktafgiftspligtige varers bevægelser, elektroniske MVS-formularer, TA (Test
Application)
9)      andre centrale systemer, navnlig
medlemsstaternes kommunikations- og informationsapplikation (TIC),
selvbetjeningstestsystemet (SSTS), beskatningsrelaterede statistiksystemer, den
centrale applikation for webformularer, de centrale
tjenester/ledelsesinformationssystemer for punktafgifter (CS/EMCS).
2.           EU-komponenter i de
europæiske informationssystemer:
1)      it-aktiver, som f.eks. systemernes
hardware, software og netværksforbindelser, herunder den dertil knyttede
datainfrastruktur
2)      de nødvendige it-tjenester til at støtte
udviklingen, vedligeholdelsen, forbedringen og driften af systemerne
3)      alle andre elementer, der af
effektivitets-, sikkerheds- og rationaliseringshensyn udpeges af Kommissionen
som værende fælles for de deltagende lande. 
FINANSIERINGSOVERSIGT TIL FORSLAGET
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkninger 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser
om kontrol og rapportering 
              2.2.    Forvaltnings-
og kontrolsystem 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE
FINANSIELLE VIRKNINGER 
              3.1.    Berørt(e)
udgiftspost(er) i budgettet og udgiftsområde(r) i den flerårige finansielle
ramme 
              3.2.    Anslåede
virkninger for udgifterne 
              3.2.1. Sammenfatning af de anslåede virkninger for
udgifterne 
              3.2.2. Anslåede
virkninger for aktionsbevillingerne 
              3.2.3. Anslåede
virkninger for administrationsbevillingerne
              3.2.4. Forenelighed
med indeværende flerårige finansielle ramme
              3.2.5. Tredjeparts
bidrag til finansieringen 
              3.3.    Anslåede virkninger for
indtægterne
FINANSIERINGSOVERSIGT
TIL FORSLAGET
1.           FORSLAGETS/INITIATIVETS RAMME 
1.1.        Forslagets/initiativets
betegnelse 
Forslag
til Europa-Parlamentets og Rådets forordning om fastlæggelse af et
handlingsprogram for beskatning i Den Europæiske Union for perioden 2014-2020
(Fiscalis 2020) og om ophævelse af beslutning nr. 1482/2007/EF.
1.2.        Berørt(e) politikområde(r)
inden for ABM/ABB-strukturen[33] 
1405
Skattepolitik
1.3.        Forslagets/initiativets art 
¨ Forslaget/initiativet
drejer sig om en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[34]

X
Forslaget/initiativet drejer sig om en forlængelse af en eksisterende
foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 
1.4.        Mål
1.4.1.     Det eller de af Kommissionens
flerårige strategiske mål, som forslaget/initiativet vedrører 
Det foreslåede program
bidrager til Europa 2020-strategien for intelligent, bæredygtig og
inklusiv vækst[35]
ved 1) at gøre EU's indre marked mere velfungerende, 2) at opstille en ramme,
der fremmer en stigning i produktiviteten i den offentlige sektor og 3) at
presse på for at opnå tekniske fremskridt og innovation i de nationale og
europæiske skatteadministrationer. 
Programmet understøtter
bl.a. flagskibsinitiativet på den digitale dagsorden for Europa[36], flagskibsinitiativet
"Innovation i EU"[37]
og flagskibsinitiativet vedrørende en industripolitik for en globaliseret
verden[38].
Programmet støtter de nationale skatteadministrationer i deres bestræbelser på
at udvikle sig til fuldt udbyggede e-skatteadministrationer, men bidrager også
til at mindske den administrative byrde for skatteyderne ved at sikre en bedre
gennemførelse af EU's skattelovgivning.
Programmet understøtter
samtidig akten for det indre marked[39],
og navnlig nogle af de nøgleområder for skattepolitikken, som fremhæves i retsakten,
samt dem, der vedrører en mindskelse af skatteydernes byrde. De kommende
politiske initiativer, som programmet støtter og bidrager til at gennemføre,
f.eks. direktivforslaget om energiafgifter, den nye momsstrategi og det fælles
konsoliderede selskabsskattegrundlag og initiativerne vedrørende fjernelsen af
grænseoverskridende skattemæssige hindringer for borgerne, vil, når de er
vedtaget, bidrage væsentligt til at opfylde målene med akten for det indre
marked.
1.4.2.     Specifikke målsætninger og
berørte ABM/ABB-aktiviteter 
Specifikke målsætninger og berørte ABM/ABB-aktiviteter
Den
berørte ABB-aktivitetet er Skattepolitik (1405). Programmets specifikke
målsætninger er følgende:
at støtte skattesystemernes funktion, navnlig
gennem samarbejde mellem deltagende lande, deres skattemyndigheder, deres
embedsmænd og eksterne eksperter.
1.4.3.     Forventede resultater og
virkninger
Angiv, hvilke
virkninger forslaget/initiativet forventes at få for modtagerne/målgruppen.
Hensigten
med programforslaget er at forbedre samarbejdet mellem skatteadministrationerne
og indføre mekanismer og metoder til at forbedre samarbejdet samt til at yde
den nødvendige finansiering til at nå disse mål. I sig selv vil programmet
ikke, når det gennemføres af Kommissionen, føre til en yderligere harmonisering
af de nationale beskatningssystemer, men det vil gøre de muligt at mindske de
negative virkninger af sameksistensen af 27 forskellige beskatningssystemer,
som f.eks. svig, konkurrenceforvridning, den administrative byrde for administrationer
og virksomheder, skatteturisme, osv. Den foreslåede foranstaltning er derfor en
klar ledsageforanstaltning til det indre marked, som gør det muligt at forbedre
den måde, hvorpå de forskellige beskatningssystemer i det indre marked
fungerer.
Selvom
forvaltningen af de nationale beskatningssystemers virkemåde er
medlemsstaternes ansvar, står det på baggrund af de udfordringer, der fremgår
af konsekvensanalysen i forbindelse med forslaget, klart, at der er behov for
et endnu større administrativt samarbejde mellem skattemyndighederne, end det
aktuelt er tilfældet. Samarbejde på tværs af EU giver skattemyndighederne
mulighed for at udvikle synergier, undgå overlapning og udveksle god praksis på
alle skatterelaterede områder, som f.eks. business engineering, it,
internationalt samarbejde, osv. Det nuværende Fiscalis 2013-programs støtte til
skattesamarbejdet har vist sig at være en fordel, og denne erfaring kan blive
meget værdifuld, når der skal reageres på fremtidige udfordringer, navnlig med
hensyn til den forældede teknologiske opbygning, samarbejdsproblemer på det
operationelle plan, for så vidt angår specifikke opgaver, forskellige
finansielle midler til at støtte skattemyndighedernes aktiviteter og problemer
med at etablere et strukturelt samarbejde med skattemyndighedernes vigtigste
interessenter.
1.4.4.     Virknings- og
resultatindikatorer 
Angiv indikatorerne
til kontrol af forslagets/initiativets gennemførelse.
Overvågningen af programaktiviteterne udføres
med henblik på at sikre, at regler og procedurer for gennemførelsen af
programmet anvendes efter hensigten og for at kontrollere, hvor succesrigt
programmet er med hensyn til at opfylde målene. Der vil blive indført en
overvågningsramme, herunder: en interventionslogik, et sæt klare
indikatorer, målemetoder, en dataindsamlingsplan, en klar og struktureret
rapporterings- og overvågningsproces samt midtvejs- og slutevalueringer.
Programmets
effekt måles ved hjælp af et sæt klare indikatorer for effekt, virkning,
resultat og output, som står i forbindelse med programmets generelle,
specifikke og operationelle mål og etablerer forbindelsen til Kommissionens
forvaltningsplan. Den detaljerede liste over indikatorer for virkning, resultat
og output findes i konsekvensanalysen. GD TAXUD har fastsat mål for dele af
programmet. For andres vedkommende er dette dog ikke muligt på nuværende
tidspunkt. GD TAXUD fastsætter disse mål inden starten på Fiscalis
2020-programmet og forelægger dem til vedtagelse i programudvalget i
forbindelse med udarbejdelsen af det årlige arbejdsprogram.
De
generelle og specifikke mål vil blandt andet blive målt ud fra, hvor
tilgængelig Common Communication Network er for de europæiske
informationssystemer, og der tilstræbes en tilgængelighed på 97 %.
1.5.        Forslagets/initiativets
begrundelse 
1.5.1.     Behov, der skal dækkes på kort
eller lang sigt
Forslaget
bidrager til Europa 2020-strategien og gennemførelsen af forskellig anden
EU-lovgivning, som det fremgår af kapitel 1.4.1.
1.5.2.     Merværdien ved en indsats fra
EU's side
Det
er mere fordelagtigt at iværksætte foranstaltninger på EU-plan end i de 27
medlemsstater, som nærmere beskrevet i kapitel 3.2 i begrundelsen.
1.5.3.     Erfaringer fra lignende
foranstaltninger
Fra
et økonomisk synspunkt er foranstaltninger på EU-plan mere effektive. Rygraden
i skattesamarbejdet er et kommunikationsnet med et højt sikkerhedsniveau, som
har været operationelt siden de første skattesamarbejdsprogrammer først i
90'erne. Det forbinder nationale skatteadministrationer på ca. 5 000[40] forbindelsessteder. Det fælles
it-netværk sikrer, at den enkelte nationale administration kun behøver
at tilkoble sig én gang til denne fælles infrastruktur for at kunne udveksle
alle former for oplysninger. Hvis der ikke var en sådan infrastruktur, ville
medlemsstaternes skatteadministrationer være nødt til at tilkoble sig 26 gange
til de nationale systemer i hver af de andre medlemsstater.
Andre
hjørnestene i programmet er aktiviteter, der bringer skatteembedsmænd sammen
for at udveksle bedste praksis, lære af hinanden, analysere et problem eller
udarbejde en vejledning. Hvis medlemsstaterne havde skullet lære af hinanden
ved at udvikle deres egne aktiviteter uden for programmet, ville de alle have
udviklet deres egne værktøjer og arbejdsmåder. Synergier mellem aktiviteter
ville være gået tabt, og fælles aktiviteter ville ikke være blevet gennemført
systematisk i de 27 medlemsstater. Det er meget mere effektivt, at Kommissionen
med støtte fra programmet optræder som formidler af aktiviteter mellem
de deltagende lande.
En
anden vigtig merværdi er af immateriel karakter. Programmet har været
medvirkende til at skabe en følelse af fælles interesse, gensidig tillid og samarbejdsånd
mellem medlemsstaterne og mellem medlemsstaterne og Kommissionen på
skatteområdet.
1.5.4.     Sammenhæng med andre relevante
instrumenter og eventuel synergivirkning
Forvaltningen
af Fiscalis 2020 og Told 2020 vil så vidt muligt blive tilpasset hinanden.
Programmerne har et fælles netværk til gennemførelse af europæiske it-systemer,
en fælles platform til online samarbejde (PICS) og et fælles værktøj til
indberetning af aktiviteter (ART2). Begge programmer anvender også de samme
metoder til personaleudvikling. 
I
midtvejsevalueringen af GD HOME's programmer vedrørende forebyggelse og
bekæmpelse af kriminalitet (ISEC) og forebyggelse, beredskab og
konsekvensstyring i forbindelse med terrorisme (CIPS)[41] bliver programstyringsmodellen
i Told og Fiscalis-2013-programmernes anset for at være mest lovende med hensyn
til en forbedring af forvaltningen af ISEC/CEPS, idet den muliggør en hurtig og
fleksibel reaktion på operationelle behov. 
Rygraden
i de transeuropæiske it-systemer er CCN/CSI-netværket, der også anvendes
af OLAF til udveksling (og lagring) af information om uregelmæssigheder og
svig. Til dette formål kan begge generaldirektorater udnytte skalafordele.
1.6.        Varighed og finansielle
virkninger 
X
Forslag/initiativ af begrænset varighed 
–     
¨  Forslag/initiativ gældende fra den 1.1.2014 til den 31.12.2020 
–     
X  Finansielle
virkninger fra 2014 til 2023 (fra 2021 til 2023 kun for betalingsbevillinger)
¨ Forslag/initiativ af ubestemt varighed
–     
Iværksættelse med en indkøringsperiode fra ÅÅÅÅ til
ÅÅÅÅ
–     
derefter gennemførelse i fuldt omfang.
1.7.        Påtænkt(e)
forvaltningsmetode(r)[42] 
X Direkte
central forvaltning ved Kommissionen 
¨ Indirekte central forvaltning ved uddelegering af gennemførelsesopgaver til:
¨         gennemførelsesorganer
¨         organer oprettet af Fællesskaberne[43]
¨         nationale offentligretlige organer/organer med offentlige
tjenesteydelsesopgaver
¨         personer, som har fået pålagt at gennemføre specifikke
aktioner i henhold til afsnit V i traktaten om Den Europæiske Union, og som er
identificeret i den relevante basisretsakt, jf. artikel 49 i finansforordningen
¨ Delt forvaltning
sammen med medlemsstaterne 
¨ Decentral forvaltning sammen med tredjelande 
¨ Fælles forvaltning
sammen med internationale organisationer (angives nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger".
Bemærkninger 
/
2.           FORVALTNINGSFORANSTALTNINGER 
2.1.        Bestemmelser om kontrol og
rapportering 
Hyppighed og
betingelser angives.
Overvågningen af programaktiviteterne udføres
med henblik på at sikre, at regler og procedurer for gennemførelsen af
programmet anvendes efter hensigten (revisionsfunktion). Forslagene til fælles
aktiviteter overvåges hele tiden ved hjælp af en onlinedatabase, værktøjet til
indberetning af aktiviteter (ART2), der indeholder forslagene og de dertil
svarende aktiviteter. Samme værktøj gør det muligt for modtagere af tilskud i
henhold til programmet, dvs. medlemsstaternes skatteadministrationer, at
foretage onlineindberetning af udgifterne til deltagelse i de fælles
aktiviteter, som finansieres via tilskuddet. Medlemsstaterne skal en gang om
året sende en finansrapport til Kommissionen via
aktivitetsindberetningsværktøjet. 
For
it- og uddannelses-/kapacitetsopbygningsaktiviteter, der finansieres gennem
indkøb, gælder standardbestemmelserne vedrørende rapportering og overvågning. 
Programmet
bliver evalueret to gange. Resultaterne af midtvejsevalueringen vil foreligge
medio 2018, og den endelige evaluering af programmet hen imod udgangen af 2021.
Medlemsstaterne, der er programmets største støttemodtagere, skal udføre en
stor del af dataindsamlingen enten ved at give oplysninger om de enkelte
værktøjer (hovedsagelig via ART2) eller om programmets følgevirkninger (enten
ved at deltage i målinger af den måde, hvorpå programmet opfattes, eller gennem
udarbejdelse af rapporter). 
Hidtil
har evalueringen af de eksisterende programmer fortrinsvis været rettet mod
programmets primære interessenter, nemlig skattemyndighederne og deres
eksperter, der er programmets målgruppe. Da det også er vigtigt at høre
programmets eksterne interessenter (f.eks. erhvervsdrivende) om den
indvirkning, som programmet har på dem, og i hvor høj grad de drager fordel af
et bedre samarbejde mellem skatteadministrationerne, vil også indirekte
virkninger blive inkluderet i fremtidige programevalueringer.
2.2.        Forvaltnings- og
kontrolsystem 
2.2.1.     Konstaterede risici 
De
potentielle risici i forbindelse med implementeringen af tilskuddene vedrører:
–              
ukorrekt implementering af den aftale om tilskud,
der er indgået med konsortiet af medlemsstater og kandidatlande risikoniveauet
anses for at være lavt, fordi modtagerne er offentlige administrationer i de
deltagende lande
–              
medlemsstaterne deklarerer udgifter til en
aktivitet, der ikke er godkendt i henhold til programmet 
–              
medlemsstaterne deklarerer de samme udgifter to
gange.
De
potentielle risici i forbindelse med implementeringen af tilskuddene vedrører:
–              
manglende overholdelse af indkøbsreglerne
–              
betaling af en faktura for ydelser, der ikke er
leveret.
2.2.2.     Påtænkt(e) kontrolmetode(r) 
Hovedelementerne i den anvendte
kontrolstrategi er:
1. Finansiel kontrol, der er fælles for alle udgiftsområder:
Forudgående verifikation af forpligtelserne 
Alle
GD TAXUD's forpligtelser kontrolleres af kontorchefen for menneskelige
ressourcer og finansielle anliggender. Derfor omfattes 100 % af
forpligtelserne af den forudgående verifikation. Proceduren giver stor
sikkerhed for, at transaktionerne er lovlige og formelt rigtige.
Forudgående verifikation af betalinger 
Alle
betalinger bliver forudgående verificeret i henhold til finansforordninger og
fastlagte procedurer. Denne gennemgribende kontrol udføres af en finansiel
verifikator og en anvisningsberettiget.
Ud
over mindst én betaling (fra alle udgiftskategorier) pr. uge udvælges
tilfældigt til forudgående, gennemgribende verifikation, som udføres af lederen
af kontoret for menneskelige ressourcer og finansielle anliggender. Der er ikke
noget mål med hensyn til dækning, idet formålet med verifikationen er at
foretage stikprøver for at kontrollere, om alle betalinger er foretaget i
overensstemmelse med bestemmelserne. De øvrige betalinger behandles dagligt i
overensstemmelse med gældende regler.
Erklæring fra den anvisningsberettigede, der er bemyndiget ved
subdelegation 
Alle
anvisningsberettigede, der er bemyndiget ved subdelegation, underskriver
erklæringer, der understøtter årsberetningen for det pågældende år. Disse
erklæringer dækker foranstaltningerne i programmet. Den anvisningsberettigede,
der er bemyndiget ved subdelegation, erklærer, at foranstaltningerne i
forbindelse med budgetgennemførelsen er udført i overensstemmelse med
principperne for forsvarlig økonomisk forvaltning, at forvaltningen og de
indførte kontrolsystemer har givet tilstrækkelig sikkerhed for transaktionernes
lovlighed og formelle rigtighed, og at risiciene i tilknytning til disse
foranstaltninger, er blevet grundigt kortlagt, rapporteret, samt at der er
gennemført modvirkende foranstaltninger.
2. Ekstra kontrol for indkøbskontrakter: 
Finansforordningens kontrolprocedurer for indkøb anvendes. Alle indkøbskontrakter indgås i henhold til Kommissionens
tjenestegrenes sædvanlige kontrolprocedure for betalinger under hensyntagen til
kontraktlige forpligtelser og krav om forsvarlig finansforvaltning og
almindelig forvaltning. Forholdsregler mod svig (kontrol, rapporter osv.)
indgår i alle kontrakter, som indgås mellem Kommissionen og støttemodtagere.
Der udarbejdes detaljerede programbetingelser, som udgør grundlaget for hver
enkelt kontrakt. Godkendelsesproceduren følger strengt TAXUD TEMPO's metode:
Foranstaltningerne gennemgås, ændres om nødvendigt og accepteres (eller
afvises) udtrykkeligt. Fakturaer betales aldrig uden et
"godkendelsesbrev". 
Proceduren for bestilling og accept af leverancer dækker også
forvaltning af aktiver. Hvert aktiv bliver bestilt og efterfølgende accepteret og indkodet i Europa-Kommissionens eget it-værktøj (ABAC assets) til
dets anskaffelsesværdi. Afskrivningen foregår automatisk efter Kommissionens
bogføringsregler. 
Teknisk kontrol i forbindelse med indkøb
GD
TAXUD kontrollerer de leverede ydelser og overvåger operationer og tjenester,
der udføres af kontrahenter. Generaldirektoratet udfører også jævnligt
kvalitets- og sikkerhedsrevision af deres kontrahenter. I forbindelse med
kvalitetskontrollerne sikres det, at de processer, som kontrahenterne rent
faktisk anvender, overholder regler og procedurer i deres kvalitetsprogrammer.
Sikkerhedsrevisioner sætter fokus på specifikke processer, procedurer og
konstruktioner. 
Efterfølgende administrativ kontrol både af den operationelle og den
finansielle side
Ved
udløbet af en kontrakt verificeres hele dossieret af både den operationelle og
den finansielle enhed, inden det formelt bliver lukket.
3. Ekstra kontrol for tilskud
De
betingelser, der gælder for finansiering af aktiviteter, som kan dækkes af
tilskuddet, fremgår af aftalen om tilskud, der indgås med programmets
støttemodtagere (dvs. skatteadministrationer i medlemsstater og kandidatlande).
Aftalerne indeholder også et kapitel om kontrolmetoderne. Alle deltagende
administrationer har forpligtet sig til at overholde Kommissionens finansielle
og administrative regler og bestemmelser om udgifter.
Aktiviteter,
hvor støttemodtagerne kan finansiere deres deltagelse gennem tilskud, er opført
i en onlinedatabase (ART2 – Activity Reporting Tool). Medlemsstaterne
indberetter deres udgifter i den samme database. Databasen har et antal
indbyggede kontrolforanstaltninger til at reducere antallet af fejl.
Medlemsstaterne kan f.eks. kun indberette udgifter i forbindelse med
aktiviteter, som de er blevet opfordret til at deltage i, og de kan kun gøre
det én gang.
Ud
over de kontrolforanstaltninger, der er indbygget i rapporteringssystemet,
udfører GD TAXUD papirkontroller og kontroller på stedet på grundlag af
stikprøver. Disse kontroller udføres efterfølgende og baseres på risikobaseret
stikprøveudtagning.
Denne
kontrolstrategi giver mulighed for at reducere tilskudsmodtagernes
administrative byrde til et minimum og sikre, at den bliver passende i forhold
til det tildelte budget og risikoniveauet. 
Forenklingsforanstaltninger
- for eksempel at realomkostninger erstattes af faste beløb – vil sandsynligvis
have en marginal virkning for budgettet. Hovedfordelen vil være en større
effektivitet og færre administrative byrder for både medlemsstaterne og
Kommissionen.
4. Omkostninger og fordele ved kontrollerne
De
etablerede kontrolforanstaltninger gør det muligt for GD TAXUD at opnå
tilstrækkelig sikkerhed for kvaliteten og den formelle rigtighed af udgifterne
og mindske risikoen for manglende overholdelse. Intensiteten af vurderingen når
niveau tre[44]
for fælles tiltag og niveau fire[45]
for indkøbskontrakter. Fordelen ved ovenstående kontrolstrategiforanstaltninger
er, at de bringer de potentielle risici ned under 2 % af det overordnede
budget, og at de når ud til alle støttemodtagere. Eventuelle
ekstraforanstaltninger for yderligere at nedbringe risikoen ville medføre
uforholdsvis store omkostninger og er derfor ikke planlagt. GD TAXUD er af den
opfattelse, at der ud fra et kontrolsynspunkt ikke er forskel på
programforslaget og det nuværende program, og vil derfor anvende den samme kontrolstrategi
for 2020-programmet. Omkostningerne til at gennemføre ovennævnte
kontrolstrategi begrænser sig til 2,60 %[46]
af det samlede budget og forventes at holde sig på dette niveau. 
Programkontrolstrategien anses for at være effektiv til at kunne begrænse
risikoen for manglende overholdelse til under 2 % og for at være passende
i forhold til de risici, som er forbundet med programmet. 
2.3.        Foranstaltninger til
forebyggelse af svig og uregelmæssigheder 
Angiv eksisterende og
påtænkte forebyggelses- og beskyttelsesforanstaltninger.
Ud
over anvendelsen af myndighedstilsyn vil generaldirektoratet indføre en
strategi til bekæmpelse af svig, som er i overensstemmelse med Kommissionens
nye strategi på området (CAFS), der blev vedtaget den 24. juni 2011 med henblik
på bl.a. at sikre, at dets interne kontrolforanstaltninger i relation til
bekæmpelse af svig, er fuldstændig på linje med CAFS, og at dens metode til
risikostyring af svig egner sig til at afdække områder, hvor der er risiko for
svig samt til at reagere på passende vis. I påkommende tilfælde vil der blive
nedsat netværksgrupper og indført passende it-værktøjer til at analysere
tilfælde af svig i tilknytning til Fiscalis 2020-programmet.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt(e) udgiftspost(er) i
budgettet og udgiftsområde(r) i den flerårige finansielle ramme 
·      Eksisterende udgiftsposter i budgettet 
I samme rækkefølge som
udgiftsområderne i den flerårige finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens  art || Bidrag 
 Antal [Betegnelse……………………………....….] || OB/IOB ([47])   || fra EFTA-lande[48]   || fra kandidat-lande[49]   || fra tredjelande || i.h.t. artikel 18, stk. 1, litra aa) i finansforordningen 
   ||   ||   ||   ||   ||   ||   
·      Nye budgetposter, som der er søgt om 
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens  art || Bidrag 
 Antal [Betegnelse……………………………....….] || OB/IOB || fra EFTA-lande || fra kandidat-lande || fra tredjelande || i.h.t. artikel 18, stk. 1, litra aa) i finansforordningen 
   ||   ||   ||   ||   ||   ||   
 1 || 14.04.04 – Fiscalis 2020 || OB || NEJ || JA || NEJ || NEJ 
 1 || 14.01.04.05 Fiscalis 2020 – Udgifter til administrativ forvaltning || IOB || NEJ || NEJ || NEJ || NEJ 
3.2.        Anslåede virkninger for
udgifterne[50]
3.2.1.     Sammenfatning af de anslåede
virkninger for udgifterne 
Udgifterne i forbindelse med en eventuel
indførelse af et nyt europæisk it-system, der gennemfører forslaget om en
afgift på finansielle transaktioner, er ikke omfattet i budgettet for
Fiscalis-programmet på grund af det tidlige stade i processen, som forslaget
befinder sig på.
i mio. EUR (3 decimaler)
 Udgiftsområde i den flerårige finansielle ramme: || 1 || Intelligent og inklusiv vækst 
 GD: TAXUD ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2023 || I ALT 
  Operationelle bevillinger ||   ||   
 14.04.04 – Fiscalis 2020 || Forpligtelser || (1a) || 33.310 || 33.310 || 33.310 || 33.410 || 33.410 || 33.410 || 33.510 ||   || 233.670 
 Betalinger || (2a) ||  9.327 || 24.316 || 27.647 || 30.007 || 30.052 || 30.062 || 30.097 || 52.162 || 233.670 
 Administrationsbevillinger finansieret  over bevillingsrammen for særprogrammer[51]   ||   ||   
 14.010405 ||   || (3) || 0.100 || 0.100 || 0.100 || 0.100 || 0.100 || 0.100 || 0.100 ||   || 0.700 
 Bevilling I ALT for GD TAXUD || Forpligtelser || =1+1a+3 || 33.410 || 33.410 || 33.410 || 33.510 || 33.510 || 33.510 || 33.610 ||   || 234.370 
 Betalinger || =2+2a+3 ||  9.427 || 24.416 || 27.747 || 30.107 || 30.152 || 30.162 || 30.197 || 52.162 || 234.370 
  Operationelle bevillinger I ALT || Forpligtelser || (4) || 33.310 || 33.310 || 33.310 || 33.410 || 33.410 || 33.410 || 33.510 ||   || 233.670 
 Betalinger || (5) ||  9.327 || 24.316 || 27.647 || 30.007 || 30.052 || 30.062 || 30.097 || 52.162 || 233.670 
  Administrationsbevillinger finansieret over bevillingsrammen for særprogrammer I ALT || (6) || 0.100 || 0.100 || 0.100 || 0.100 || 0.100 || 0.100 || 0.100 || 0.100 ||   
 Bevilling I ALT under UDGIFTSOMRÅDE 1 i den flerårige finansielle ramme || Forpligtelser || =4+ 6 || 33.410 || 33.410 || 33.410 || 33.510 || 33.510 || 33.510 || 33.610 ||   || 234.370 
 Betalinger || =5+ 6 ||  9.427 || 24.416 || 27.747 || 30.107 || 30.152 || 30.162 || 30.197 || 52.162 || 234.370 
 Udgiftsområde i den flerårige finansielle ramme: || 5 || "Administration" 
i mio. EUR (3 decimaler)
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || I ALT 
 GD: TAXUD || 
  Menneskelige ressourcer || 4.973 || 4.973 || 4.973 || 4.973 || 4.973 || 4.973 || 4.973 || 34.811 
  Andre administrations-udgifter || 0.220 || 0.220 || 0.220 || 0.220 || 0.220 || 0.220 || 0.220 || 1.540 
 I ALT GD TAXUD ||   || 5.193 || 5.193 || 5.193 || 5.193 || 5.193 || 5.193 || 5.193 || 36.351 
 Bevilling I ALT under UDGIFTSOMRÅDE 5 i den flerårige finansielle ramme || (Samlede forpligtelser = samlede betalinger) || 5.193 || 5.193 || 5.193 || 5.193 || 5.193 || 5.193 || 5.193 || 36.351 
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2023 || I ALT 
 Bevilling I ALT under UDGIFTSOMRÅDE 1-5 i den flerårige finansielle ramme || Forpligtelser || 38.603 || 38.603 || 38.603 || 38.703 || 38.703 || 38.703 || 38.803 ||   ||  270.721 
 Betalinger || 14.620 || 29.609 || 32.940 || 35.300 || 35.345 || 35.355 || 35.390 || 52.162 ||  270.721 
Anslåede
virkninger for aktionsbevillingerne 
–     
Forslaget/initiativet medfører anvendelse af
aktionsbevillinger som anført herunder:
Forpligtelsesbevillinger i mio. EUR (3 decimaler)
 Der angives mål og resultater   ò ||   ||   || 2014 || 2015 || 2016 || 2017 ||  2018 || 2019 || 2020 || I ALT 
 RESULTATER 
 Type resultater[52]   || Gnsntl. omkostninger for resultatet || Antal resultater || Omkostninger || Antal resultater || Omkost­ninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Samlede resultater || Samlede omkostninger 
 Specifikt mål: at støtte skattesystemernes funktion, navnlig gennem samarbejde mellem deltagende lande, deres skatteadministrationer, deres embedsmænd og eksterne eksperter. 
 It-kapacitetsopbygning || Antal it-kontrakter ||   || ca. 20 ||  23.450 ||   ||  23.450 ||   ||  23.450 ||   ||  23.450 ||   ||  23.450 ||   ||  23.450 ||   ||  23.450 ||   ||  164.150 
 Fælles foranstaltninger || Antal arrangementer ||   || ca. 260 ||  8.550 ||   ||  8.550 ||   ||  8.550 ||   ||  8.550 ||   ||  8.550 ||   ||  8.550 ||   ||  8.550 ||   ||  59.850 
 Personalekapacitetsopbygning || Antal uddan­nelsesforanstaltninger ||   || Antal kurser ||  1.310 ||   ||  1.310 ||   ||  1.310 ||   ||  1.410 ||   ||  1.410 ||   ||  1.410 ||   ||  1.510 ||   ||  9.670 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT ||   ||   ||   ||  33.310 ||   ||  33.310 ||   || 33.310 ||   || 33.410 ||   || 33.410 ||   || 33.410 ||   || 33.510 ||   || 233.670 
3.2.2.     Anslåede virkninger for
administrationsbevillingerne
3.2.2.1.  Resumé 
–     
Forslaget/initiativet medfører anvendelse af
administrationsbevillinger som anført herunder:
i mio. EUR (3
decimaler)
   || År 2014 || År 2015 || År 2016 || År 2017 || År 2018 || År 2019 || År 2020 || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 4.973 || 4.973 || 4.973 || 4.973 || 4.973 || 4.973 || 4.973 || 34.811 
 Andre administrations-udgifter || 0.220 || 0.220 || 0.220 || 0.220 || 0.220 || 0.220 || 0.220 || 1.540 
 Subtotal UDGIFTSOMRÅDE 5 i den flerårige finansielle ramme || 5.193 || 5.193 || 5.193 || 5.193 || 5.193 || 5.193 || 5.193 || 36.351 
 Uden for UDGIFTSOMRÅDE 5[53] i den flerårige finansielle ramme   ||   ||   ||   ||   ||   ||   ||   ||   
 Menneskelige ressourcer || p.m. || p.m. || p.m. || p.m. || p.m. || p.m. || p.m. || p.m. 
 Andre udgifter af administrativ karakter || p.m. || p.m. || p.m. || p.m. || p.m. || p.m. || p.m. || p.m. 
 Subtotal uden for UDGIFTSOMRÅDE 5 i den flerårige finansielle ramme || p.m. || p.m. || p.m. || p.m. || p.m. || p.m. || p.m. || p.m. 
 I ALT || 5.193 || 5.193 || 5.193 || 5.193 || 5.193 || 5.193 || 5.193 || 36.351 
3.2.2.2.   Anslået behov for menneskelige
ressourcer 
–     
Forslaget medfører anvendelse af menneskelige
ressourcer som anført herunder:
Overslag angives i hele tal (eller med højst
én decimal)
   || År 2014 || År 2015 || År 2016 || År 2017 || År 2018 || År 2019 || År 2020 
  Stillinger i stillingsfortegnelsen (tjenestemænd og midlertidigt ansatte) 
 14 01 01 01 (i hovedsædet og i Kommissionens repræsentationskontorer) || 32 || 32 || 32 || 32 || 32 || 32 || 32 
 14 01 01 02 (i delegationer) || p.m. || p.m. || p.m. || p.m. || p.m. || p.m. || p.m. 
 14 01 05 01 (indirekte forskning) || p.m. || p.m. || p.m. || p.m. || p.m. || p.m. || p.m. 
 10 01 05 01 (direkte forskning) || p.m. || p.m. || p.m. || p.m. || p.m. || p.m. || p.m. 
  Eksternt personale (i fuldtidsækvivalenter) [54]   
 14 01 02 01 (KA, V, MA, UNE under den samlede bevillingsramme) || 9 || 9 || 9 || 9 || 9 || 9 || 9 
 14 01 02 02 (KA, V, UED, LA og UNE i delegationerne) || p.m. || p.m. || p.m. || p.m. || p.m. || p.m. || p.m. 
 14 01 04 05 [55] || - i hovedsædet[56]   || p.m. || p.m. || p.m. || p.m. || p.m. || p.m. || p.m. 
 - i delegationerne || p.m. || p.m. || p.m. || p.m. || p.m. || p.m. || p.m. 
 14 01 05 02 (KA, V, UED – indirekte forskning) || p.m. || p.m. || p.m. || p.m. || p.m. || p.m. || p.m. 
 10 01 05 02 (KA, V, UED – direkte forskning) || p.m. || p.m. || p.m. || p.m. || p.m. || p.m. || p.m. 
 Andre budgetposter (skal angives) || p.m. || p.m. || p.m. || p.m. || p.m. || p.m. || p.m. 
 I ALT || 41 || 41 || 41 || 41 || 41 || 41 || 41 
14 angiver det berørte politikområde eller
budgetafsnit.
Personalebehovet vil
blive dækket ved hjælp af det personale, som GD'et allerede har afsat til
aktionen og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Opgavebeskrivelse:
 Tjenestemænd og midlertidigt ansatte || Aktiviteter i forbindelse med selve programforvaltningen[57] og programgennemførelsen, som f.eks. undersøgelser, udvikling, vedligeholdelse og drift af europæiske it-systemer.   
 Eksternt personale || Bistand til aktiviteter i forbindelse med programgennemførelsen, som f.eks. undersøgelser, udvikling, vedligeholdelse og drift af europæiske it-systemer. 
3.2.3.     Forenelighed med indeværende
flerårige finansielle ramme 
–     
Forslaget er foreneligt med den flerårige
finansielle 2020-ramme.
3.2.4.     Tredjemands bidrag til
finansieringen 
–     
Forslaget indeholder ikke bestemmelser om
samfinansiering med tredjemand. 
3.2.5.     Anslåede virkninger for
indtægterne
–     
Forslaget har potentielt begrænsede finansielle
virkninger for indtægterne: I tilfælde af sanktioner (som omhandlet i artikel
13) vil disse blive anført i budgettet som almindelige indtægter for
EU-budgettet.
[1]               KOM(2011) 500 endelig af 29. juni 2011, Et budget for
Europa 2020.
[2]               KOM(2010) 2020 endelig af 3. marts 2010. En strategi for
intelligent, bæredygtig og inklusiv vækst.
[3]               Midtvejsevaluering
af Fiscalis 2013: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
_
[4]               DELOITTE,
The future business architecture for the Customs Union and Cooperative Model in
the Taxation Area in Europe. 
[5]               Referat
af det 9. møde i Fiscalisudvalget den 3. maj 2011.
[6]               Told- og skatteforbindelsessteder taget under ét.
[7]               COM(2012) 388 endelig.
[8]               Tidligere benævnt transeuropæiske it-systemer.
[9]               EUT L 55 af 28.2.2011, s. 13.
[10]             The Evaluation Partnership, Told 2013 midtvejsevaluering,
side 72 til 80
RAMBOLL, Midtvejsevaluering af Fiscalis 2013, afsnit 268-305.
[11]             KOM(2011) 398 endelig af 29. juni 2011.
[12]             KOM(2011) 706 endelig af 9. november 2011.
[13]             KOM(2010) 245 endelig/2. En digital dagsorden for Europa.
[14]             KOM(2010) 546 af 6. oktober 2010. Europa
2020-flagskibsinitiativet "Innovation i EU".
[15]             KOM(2010) 682 af 23. november 2010 "En dagsorden for
nye kvalifikationer og nye job".
[16]             KOM(2010) 614. Europa 2020-flagskibsinitiativet
"En integreret industripolitik".
[17]             KOM(2011) 206 endelig.
[18]             EUT C af …, s. .
[19]             Reference til midtvejs-/afsluttende evaluering(er).
[20]             KOM(2010) 2020.
[21]             EUT L 84 af 31.3.2010, s. 1.
[22]             KOM(2004) 373.
[23]             Tilføjes senere.
[24]             KOM(2010) 700.
[25]             EUT L 55 af 28.2.2011, s. 13.
[26]             EUT L 330 af 15.12.2007, s. 1.
[27]             EUT L 347 af 11.12.2006, s. 1.
[28]             EFT L 316 af 31.10.1992, s. 21.
[29]             EUT L 176 af 5.7.2011, s. 24.
[30]             EUT L 283 af 31.10.03, s. 51.
[31]             EUT L 84 af 31.3.2010, s. 1.
[32]             EFT L 292 af 15.11.1996, s. 2.
[33]             ABM: Activity-Based Management (aktivitetsbaseret ledelse)
– ABB: Activity-Based Budgeting (aktivitetsbaseret budgetlægning).
[34]             Jf. artikel 49, stk. 6, litra a) og b), i
finansforordningen.
[35]             KOM(2010) 2020 endelig af 3. marts 2010. En strategi for
intelligent, bæredygtig og inklusiv vækst.
[36]             KOM(2010) 245 endelig/2. En digital dagsorden for Europa.
[37]             KOM(2010) 546 af 6. oktober 2010. Europa
2020-flagskibsinitiativet "Innovation i EU".
[38]             KOM(2010) 614. Europa 2020-flagskibsinitiativet
"En integreret industripolitik".
[39]             KOM(2011) 206 endelig.
[40]             Told- og skatteforbindelsessteder taget under ét.
[41]             KOM(2005) 124 af 6. april 2005 har et budget på 745
mio. EUR i den finansielle ramme for 2007-2013.
[42]             Forklaringer vedrørende forvaltningsmåder og henvisninger
til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[43]             Organer omhandlet i artikel 185 i finansforordningen.
[44]             Kontroldybde – niveau 3: kontrol med reference til
oplysninger, der kan bekræftes fuldstændig uafhængigt.
[45]             Kontroldybde – niveau 4: kontrol med reference til og med
adgang til den underliggende dokumentation, som foreligger i den pågældende
fase af processen.
[46]             Omkostningerne omfatter antal fuldtidsækvivalenter til
gennemførelse af kontroller multipliceret med de gennemsnitlige
personaleomkostninger, udgifter til eksterne revisioner, udgifter til
vedligeholdelse af ART-systemet.
[47]             OB = opdelte bevillinger / IOB = ikke-opdelte bevillinger.
[48]             EFTA: Den Europæiske Frihandelssammenslutning. 
[49]             Kandidatlande og, efter omstændighederne, potentielle
kandidatlande fra Vestbalkan.
[50]             Udgifterne er angivet i løbende priser:
[51]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning. KA:
[52]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[53]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning. KA:
[54]             KA=kontraktansatte, V: vikarer, UED: unge eksperter ved
delegationerne, LA: lokalt ansatte, UNE: udstationerede nationale eksperter. 
[55]             Delloft for eksternt personale under aktionsbevillingerne
(tidligere BA-poster).
[56]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[57]             Antallet af poster til selve programforvaltningen er
begrænset til 18.